Premijer Zoran Milanović komentirao je u Varaždinu naputak kardinala Josipa Bozanića vjernicima uoči izbora.

– On piše u svoje ime, ja mogu pozvati vjernike iz cijele Hrvatske da glasaju za koaliciju i stranku koja zaista zastupa ljudske i kršćanske vrijednosti, to smo SDP, i ja i moji suradnici. To je kršćanstvo, a ovo drugo je vrlo često najobičniji barbarizam. Zanima me za koga bi glasao papa Franjo. Vjerojatno za nas – rekao je.

Očekuje uvjerljivu pobjedu lijevog centra.

– Kako kampanja ide, mi smo u biti centar, a ovi drugi su ekstremna desnica. Prvi put u Hrvatskoj imamo ne ljevicu i desnicu, nego ekstremnu desnicu, ljude koji su zatucani i propagiraju ideju mržnje, nekršćanske i nedomoljubne vrijednosti, i nas koji smo centar i pomalo lijevo od centra. I zato sam uvjeren da bi pravi kršćani glasali za mene – istaknuo je za posjeta Varaždinskoj županiji u funkciji predsjednika Vlade Zoran Milanović.

>> Milanović o izbjegličkoj krizi: Nekima smeta što smo preefikasni i prebrzi